
ประกาศองค์การบริหารส่วนตำบลแหลม
เรื่อง    การรับสมัครบุคคลเพื่อสรรหาและเลือกสรรเป็นพนักงานจ้าง
-------------------------------------


ด้วยองค์การบริหารส่วนตำบลแหลม  อำเภอหัวไทร  จังหวัดนครศรีธรรมราช  ประสงค์จะรับสมัครบุคคลเพื่อจัดจ้างเป็นพนักงานจ้าง ปีงบประมาณ พ.ศ. 2563  ฉะนั้น อาศัยอำนาจตามประกาศคณะกรรมการพนักงานส่วนตำบลจังหวัดนครศรีธรรมราช  เรื่อง หลักเกณฑ์เกี่ยวกับพนักงานจ้าง ลงวันที่ ๒๖ กรกฎาคม ๒๕๔๗ และที่แก้ไขเพิ่มเติมถึง (ฉบับที่ 3) หมวด ๔ ข้อ ๑๘ ข้อ ๑๙ และข้อ ๒๐ จึงประกาศรับสมัครบุคคลเพื่อการสรรหาและการเลือกสรรโดยมีรายละเอียด  ดังต่อไปนี้
๑. ตำแหน่งที่รับสมัคร
    ๑.๑ พนักงานจ้างตามภารกิจ
         (๑) ตำแหน่ง  ผู้ช่วยเจ้าพนักงานพัฒนาชุมชน  จำนวน ๑  อัตรา

๒. คุณสมบัติของผู้มีสิทธิสมัคร  

    ๒.๑ คุณสมบัติทั่วไป 
ผู้สมัครสอบต้องมีคุณสมบัติและไม่มีลักษณะต้องห้ามเบื้องต้น ตามความในหมวด 1 ข้อ 4 

แห่งประกาศคณะกรรมการพนักงานส่วนตำบลจังหวัดนครศรีธรรมราช  เรื่องหลักเกณฑ์เกี่ยวกับพนักงานจ้าง    ลงวันที่  ๒๖  กรกฎาคม  ๒๕๔๗ และที่แก้ไขเพิ่มเติมถึงฉบับที่ 6 ลงวันที่ 19 ธันวาคม 2559
(๑)  มีสัญชาติไทย
(๒)  มีอายุไม่ต่ำกว่าสิบแปดปี  และไม่เกินหกสิบปี   
(๓)  ไม่เป็นบุคคลล้มละลาย
(๔)  ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถหรือจิตฟั่นเฟื่อน
ไม่สมประกอบ     หรือเป็นโรคตามที่คณะกรรมการกลางพนักงานส่วนตำบล (ก.อบต.) กำหนด ดังนี้
(1) โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม
(2) วัณโรคในระยะอันตราย
(3) โรคเท้าช้างในระยะที่ปรากฏอาการเป็นที่รังเกียจแก่สังคม
(4) โรคติดยาเสพติดให้โทษ
(5) โรคพิษสุราเรื้อรัง
                    (5) ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง

          (6) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น 
(๗) ไม่เป็นผู้เคยต้องรับโทษจำคุกโดยพิพากษาถึงที่สุด  ให้จำคุกเพราะกระทำผิดทางอาญา 
      เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
                    (๘)  ไม่เป็นผู้เคยถูกลงโทษให้ออก  ปลดออก   หรือไล่ออกจากราชการ  รัฐวิสาหกิจหรือ
     หน่วยงานอื่นของรัฐ

องค์การบริหารส่วนตำบลแหลม  ไม่รับสมัครและไม่ให้เข้ารับการเลือกสรรสำหรับพระ  ภิกษุสามเณร  ตามหนังสือของกรมสารบรรณ  คณะรัฐมนตรีฝ่ายบริหาร  ที่  นว  ๘๙/๒๕๐๑ และตามความในข้อ ๕  ของคำสั่งมหาเถรสมาคม   ลงวันที่  ๒๒  กันยายน   ๒๕๒๑    
หมายเหตุ ผู้ที่ผ่านการสรรหาและการเลือกสรรในวันที่ทำสัญญาจ้าง จะต้องไม่เป็นผู้ดำรงตำแหน่งทางการเมือง กรรมการพรรคการเมือง เจ้าหน้าที่ในพรรคการเมือง ผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น ข้าราชการหรือลูกจ้างของราชการส่วนท้องถิ่น

      ๒.๒.  คุณสมบัติเฉพาะสำหรับตำแหน่ง
   ผู้สมัครสอบแข่งขันตำแหน่งใดจะต้องเป็นผู้มีคุณสมบัติเฉพาะตำแหน่งนั้น ตามที่คณะกรรมการพนักงานส่วนตำบลจังหวัดนครศรีธรรมราชกำหนด  ท้ายประกาศรับสมัครบุคคลเพื่อสรรหาและเลือกสรรเป็นพนักงานจ้าง (ผนวก ก.) 
 ๒.๓  อัตราค่าตอบแทน


   ตำแหน่ง  ผู้ช่วยเจ้าพนักงานพัฒนาชุมชน


- คุณวุฒิ ประกาศนียบัตรวิชาชีพ (ปวช.) หรือประกาศนียบัตรที่มีหลักสูตรกำหนดระยะเวลาศึกษาไว้ไม่น้อยกว่า 1 ปี ต่อจากวุฒิประกาศนียบัตรมัธยมศึกษาตอนปลายหรือไม่น้อยกว่า 3 ปี ต่อจากวุฒิประกาศนียบัตรมัธยมศึกษาตอนต้น หรือเทียบเท่า และพนักงานจ้างตามภารกิจตำแหน่งสำหรับผู้มีทักษะ        ให้ได้รับอัตราค่าตอบแทนเดือนละ  9,40๐.-  บาท



- คุณวุฒิ ประกาศนียบัตรวิชาชีพเทคนิค (ปวท.) ประกาศนียบัตรวิชาการศึกษาชั้นสูง (ป.กศ.สูง) และอนุปริญญา หรือประกาศนียบัตรของส่วนราชการต่างๆ ที่มีหลักสูตรกำหนดระยะเวลาศึกษาไว้ไม่น้อยกว่า    2 ปี ต่อจากวุฒิประกาศนียบัตรมัธยมศึกษาตอนปลายหรือไม่น้อยกว่า 4 ปี ต่อจากวุฒิประกาศนียบัตรมัธยมศึกษาตอนต้น หรือเทียบเท่า ให้ได้รับอัตราค่าตอบแทนเดือนละ 10,840.- บาท

  
- คุณวุฒิ ประกาศนียบัตรวิชาชีพชั้นสูง (ปวส.) หรืออนุปริญญาหรือประกาศนียบัตรของส่วนราชการต่างๆ ที่มีหลักสูตรกำหนดระยะเวลาศึกษาไว้ไม่น้อยกว่า 3 ปี ต่อจากวุฒิประกาศนียบัตรมัธยมศึกษาตอนปลายหรือเทียบเท่า  ให้ได้รับอัตราค่าตอบแทนเดือนละ 11,500.- บาท

๓.  ระยะเวลาการจ้าง

    ๓.๑  พนักงานจ้างตามภารกิจ  
ตำแหน่ง ผู้ช่วยเจ้าพนักงานพัฒนาชุมชน  มีกำหนดระยะเวลาการจ้างคราวละไม่เกิน ๔ ปี
๔. การรับสมัคร
              ๔.๑  วันเวลาและสถานที่รับสมัคร
ผู้ที่จะสมัครสามารถรับใบสมัครและยื่นใบสมัครพร้อมหลักฐานด้วยตนเองได้ที่  งานบริหารงานบุคคล สำนักงานปลัดองค์การบริหารส่วนตำบลแหลม อำเภอหัวไทร จังหวัดนครศรีธรรมราช ระหว่างวันที่  30 กรกฎาคม –     7 สิงหาคม  ๒๕62  ตั้งแต่เวลา  ๐๘.๓๐ – ๑๖.๓๐ น.  เว้นวันหยุดราชการ 
   ๔.๒. หลักฐานที่ต้องยื่นพร้อมใบสมัคร
              ผู้สมัครต้องยื่นใบสมัครด้วยตนเองต่อเจ้าหน้าที่รับสมัครพร้อมหลักฐาน สำเนาเอกสารทุกชนิดให้ใช้กระดาษขนาด A ๔ เท่านั้น   ซึ่งผู้สมัครได้รับรองสำเนาถูกต้อง และลงลายมือชื่อกำกับไว้ในเอกสารทุกฉบับดังต่อไปนี้
                                                                                                                         /รูปถ่าย...

              (๑) รูปถ่ายหน้าตรงไม่สวมหมวกและไม่ใส่แว่นตาดำ ขนาด ๑ นิ้ว ถ่ายครั้งเดียวกันไม่เกิน  ๖  เดือน
                  จำนวน  ๓  รูป  และให้ผู้สมัครเขียนชื่อ  -  สกุล  ตำแหน่งที่สมัครสอบไว้ด้านหลังรูปถ่ายทุกรูป
      
    (๒) ทะเบียนบ้าน พร้อมสำเนา

          จำนวน     ๑     ฉบับ
 
    (๓) บัตรประจำตัวประชาชน  พร้อมสำเนา
จำนวน     ๑     ฉบับ

    (๔) ใบรับรองแพทย์ ซึ่งออกให้ไม่เกิน  ๑  เดือน  นับตั้งแต่วันตรวจร่างกาย       จำนวน   ๑  ฉบับ                                                                                                             
              (๕) วุฒิการศึกษา  พร้อมสำเนา 


จำนวน      ๑     ฉบับ
              (๖) สำเนาหลักฐานอื่น  ๆ  เช่น  ใบทะเบียนสมรส  ใบเปลี่ยนชื่อ – สกุล (ถ้ามี)   จำนวน   ๑  ฉบับ
๕.  ค่าธรรมเนียมใ​นการสมัครสอบ
                 ค่าธรรมเนียมในการสมัครสอบ  จำนวน  ๑๐๐  บาท  

                 (ทุกตำแหน่ง และจะไม่จ่ายเงินคืนไม่ว่ากรณีใด ๆ )
   ๔.๓. เงื่อนไขในการสมัคร
   ผู้สมัครเข้ารับการสรรหาและการเลือกสรรจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไป  และคุณสมบัติเฉพาะสำหรับตำแหน่งตรงตามประกาศรับสมัครจริง  และจะต้องกรอกรายละเอียดต่าง ๆ ในใบสมัคร พร้อมทั้งยื่นหลักฐานในการสมัครให้ถูกต้องครบถ้วนในกรณีที่มีความผิดพลาดอันเกิดจากผู้สมัครไม่ว่าด้วยเหตุผลใด ๆ หรือคุณวุฒิการศึกษาไม่ตรงตามคุณสมบัติเฉพาะสำหรับตำแหน่งที่สมัครอันเป็นทำให้ผู้สมัครไม่มีสิทธิสมัครตามประกาศรับสมัครดังกล่าว  หากตรวจสอบพบเมื่อใด  ให้ถือว่าการรับสมัครและการได้เข้ารับการสรรหาและการเลือกสรรครั้งนี้เป็นโมฆะสำหรับผู้นั้นตั้งแต่ต้น
๕. การประกาศรายชื่อผู้มีสิทธิเข้ารับการสรรหาและเลือกสรร
              องค์การบริหารส่วนตำบลแหลมจะประกาศรายชื่อผู้มีสิทธิเข้ารับการสรรหาและเลือกสรร ในวันที่    8 สิงหาคม  ๒๕62  เวลา  ๑๓.๐๐ น  เป็นต้นไป  ณ  ที่ทำการองค์การบริหารส่วนตำบลแหลม, เว็บไซต์ www.Leam.go.th และให้เป็นหน้าที่ของผู้สมัครจะต้องไปตรวจดูรายชื่อเอง  
๖. หลักเกณฑ์และวิธีการสรรหาและเลือกสรร
              องค์การบริหารส่วนตำบลแหลม  จะดำเนินการโดยวิธีดังนี้        
 (๑) ทดสอบโดยวิธีการสอบข้อเขียน
                             ก. ภาคความรู้ความสามารถทั่วไป (ภาค ก.)

      (คะแนนเต็ม  5๐ คะแนน)


        ข. ภาคความรู้ความสามารถที่ใช้เฉพาะตำแหน่ง (ภาค ข.)   (คะแนนเต็ม  5๐ คะแนน)
                     (๒) ทดสอบโดยวิธีการสัมภาษณ์และปฏิบัติการใช้งานคอมพิวเตอร์หรืออาจใช้วิธีการอื่นใดเพิ่มเติมก็ได้เพื่อพัฒนาความเหมาะสม


        ค. ภาคความเหมาะสมกับตำแหน่ง


      (คะแนนเต็ม  10๐ คะแนน)

๗. กำหนดวันสอบคัดเลือก

    ๙.๑ สอบภาคความรู้ความสามารถทั่วไป (ภาค ก.) และความรู้ความสามารถที่ใช้เฉพาะตำแหน่ง (ภาค ข.) ในวันที่  14  สิงหาคม  ๒๕62  เวลา  ๐๙.๐๐ น.  ณ  ห้องประชุมองค์การบริหารส่วนตำบลแหลม 


    ๙.๒ สอบภาคความเหมาะสมกับตำแหน่ง (ภาค ค.) ในวันที่  19  สิงหาคม  ๒๕62  เวลา ๑๐.๐๐ น. 
เป็นต้นไป  ณ  ห้องประชุมองค์การบริหารส่วนตำบลแหลม
                                                                                                                        /8. เกณฑ์...

๘. เกณฑ์การตัดสิน

      8.๑ ผู้ที่จะถือว่าเป็นผู้ผ่านการเลือกสรร (ประเมินสมรรถนะ) จะต้องเป็นผู้สอบได้คะแนนในภาคความรู้ความสามารถทั่วไป (ภาค ก.) และภาคความรู้ความสามารถที่ใช้เฉพาะตำแหน่ง (ภาค ข.) ทั้งสองภาครวมกันไม่ต่ำกว่าร้อยละ ๖๐ จึงจะมีสิทธิในการสอบสัมภาษณ์ ภาคความเหมาะสมกับตำแหน่ง (ภาค ค.)

      8.๒ องค์การบริหารส่วนตำบลแหลม  จะประกาศรายชื่อผู้ผ่านการสอบ  ประเมินสมรรถนะภาคความรู้ความสามารถทั่วไป (ภาค ก.) และภาคความรู้ความสามารถที่ใช้เฉพาะตำแหน่ง (ภาค ข.) ในวันที่ 16 สิงหาคม  ๒๕62  เวลา ๑4.๐๐ น.  ณ  ที่ทำการองค์การบริหารส่วนตำบลแหลม เว็บไซต์ www.Leam.go.th และให้เป็นหน้าที่ของผู้สมัครจะต้องไปตรวจดูรายชื่อเอง                                                            
๙. การประกาศผลการสรรหาและเลือกสรร
               องค์การบริหารส่วนตำบลแหลม  จะประกาศรายชื่อผู้ผ่านการสอบคัดเลือกได้  ในวันที่  20  สิงหาคม  ๒๕62  เวลา  ๑๐.๐๐ น.  ณ  ที่ทำการองค์การบริหารส่วนตำบลแหลม, เว็บไซต์ www.Leam.go.th  โดยเรียงลำดับจากผู้สอบคัดเลือกได้คะแนนรวมสูงสุดลงหาคะแนนต่ำสุดตามลำดับ   ในกรณีที่มีผู้สอบได้คะแนนรวมเท่ากัน ให้ผู้สมัครที่ได้คะแนนภาคความรู้ความสามารถที่ใช้เฉพาะตำแหน่งมากกว่าเป็นผู้อยู่ในลำดับที่สูงกว่าถ้ายังได้คะแนนภาคความรู้ความสามารถที่ใช้เฉพาะตำแหน่งเท่ากันให้ผู้ที่ได้คะแนนภาคความรู้ความสามารถทั่วไป  เป็นผู้อยู่ในลำดับที่สูงกว่า ถ้ายังได้คะแนนเท่ากันอีกก็ให้ผู้ที่ได้รับเลขประจำตัวสอบก่อน  เป็นผู้อยู่ในลำดับที่สูงกว่า
๑๐. การขึ้นบัญชีผู้สอบคัดเลือกได้

     องค์การบริหารส่วนตำบลแหลม  จะประกาศขึ้นบัญชีผู้สอบคัดเลือกได้ไว้เป็นเวลาไม่เกิน  ๑  ปี  นับตั้งแต่วันประกาศขึ้นบัญชี  เว้นแต่ถ้ามีการสอบคัดเลือกในตำแหน่งลักษณะเดียวกันนี้อีกและได้มีการขึ้นบัญชีผู้สอบคัดเลือกได้ใหม่แล้วบัญชีผู้สอบคัดเลือกได้ครั้งนี้เป็นอันยกเลิก

๑๑. การแต่งตั้งผู้ผ่านการเลือกสรร
               องค์การบริหารส่วนตำบลแหลม  จะทำสัญญาจ้างผู้สอบคัดเลือกตามลำดับที่ในบัญชีผู้สอบคัดเลือกได้เป็นพนักงานจ้างขององค์การบริหารส่วนตำบลแหลม  ต่อเมื่อได้รับความเห็นชอบจากคณะกรรมการพนักงานส่วนตำบลจังหวัดนครศรีธรรมราช  เท่านั้น

จึงประกาศให้ทราบโดยทั่วกัน



ประกาศ  ณ  วันที่   22  เดือนกรกฎาคม  พ.ศ.  ๒๕62

        (นายเสทือน  ถาวรนุรักษ์)



           นายกองค์การบริหารส่วนตำบลแหลม
ผนวก  ก.

เอกสารท้ายประกาศองค์การบริหารส่วนตำบลแหลม
ลงวันที่  22 กรกฎาคม  ๒๕62
เรื่อง    การรับสมัครบุคคลเพื่อสรรหาและเลือกสรรเป็นพนักงานจ้าง
……………………………………………………………

ผู้สมัครสอบต้องมีคุณสมบัติเฉพาะตำแหน่ง  ดังนี้
ตำแหน่ง  ผู้ช่วยเจ้าพนักงานพัฒนาชุมชน
ลักษณะงานที่ปฏิบัติ


1. ด้านการปฏิบัติการ 
1.1 ช่วยสำรวจข้อมูลเบื้องต้นเพื่อจัดทำแผนปฏิบัติงานพัฒนาชุมชน ตลอดจนส่งเสริมพัฒนาประสานงาน ติดตามและสนับสนุนการจัดเก็บข้อมูลในการพัฒนาชุมชน เพื่อการวางแผนพัฒนาชุมชนและสนับสนุนการดำเนินงานของท้องถิ่นได้ตรงตามความต้องการและสถานการณ์ของชุมชน 

1.2 ช่วยส่งเสริมและกระตุ้นให้ชุมชนมีความเข้าใจ และมีความคิดริเริ่ม เพื่อเข้ามามีส่วนร่วมในการพัฒนาชุมชนและท้องถิ่นของตนโดยมุ่งพึ่งพาตนเองเป็นหลักและยึดคนในชุมชนเป็นศูนย์กลาง ในการพัฒนา 

                     1.3 ช่วยส่งเสริม สนับสนุนให้มีการรวมกลุ่มของประชาชน เพื่อสร้างพลังชุมชนให้เป็น ฐานการพัฒนาชุมชนอย่างถูกต้องเข้มแข็ง ตลอดจนแสวงหาและพัฒนาผู้นำชุมชน ผู้นำกลุ่ม/องค์กร และ เครือข่ายองค์กรประชาชน ในการเป็นที่ปรึกษากลุ่ม/องค์กร และเครือข่ายองค์กรประชาชน 

                               1.4 ช่วยส่งเสริม สนับสนุนกระบวนการเรียนรู้และการมีส่วนร่วมของประชาชน กระบวนการกลุ่ม รวมทั้งกระบวนการชุมชนในรูปแบบต่างๆ ให้ประชาชนในชุมชนสามารถคิดค้น วิเคราะห์ ตัดสินใจ วางแผนและดำเนินการแก้ไขปัญหาตามความต้องการของตนเองและชุมชน เพื่อให้ สามารถบริหารจัดการชุมชนและท้องถิ่นของตนเองสู่การเป็นชุมชนเข้มแข็ง 

                               1.5 ช่วยส่งเสริม สนับสนุน พัฒนา ให้คำปรึกษา แนะนำด้านวิชาการและปฏิบัติงาน ด้านเศรษฐกิจชุมชนระดับฐานราก ตลอดจนสนับสนุนการบริหารจัดการกองทุนต่างๆ แก่กลุ่มองค์กร เครือข่ายองค์กรประชาชน และชุมชนในระดับอำเภอ ตำบล หมู่บ้าน เพื่อให้ชุมชนสามารถพึ่งตนเองได้ ในทางเศรษฐกิจและเศรษฐกิจฐานราก มีความเข้มแข็ง สมดุล และมั่นคง 

                               1.6 ช่วยให้ความรู้เบื้องต้นแก่ประชาชนในด้านต่างๆ ที่เกี่ยวข้องกับการพัฒนาชุมชน ตลอดจนดำเนินการและเอื้ออำนวยให้เกิดเวทีประชาคม หรือเวทีชุมชนในรูปแบบต่างๆ เพื่อให้ ประชาชนได้แสดงความคิดเห็นและมีส่วนร่วมในการแลกเปลี่ยนเรียนรู้ 

                               1.7 ช่วยเป็นผู้นำและเป็นที่ปรึกษากลุ่มในการพัฒนาท้องถิ่น ดูแลส่งเสริมประชาชนให้มีความสนใจ เข้าใจและเข้ามามีส่วนร่วมในการพัฒนาชุมชนของตนเอง 

                               1.8 ช่วยร่วมจัดทำโครงการต่างๆ ร่วมกับประชาชนในพื้นที่ เช่น โครงการกองทุนหมู่บ้าน โครงการชุมชนพอเพียง โครงการ S M L เป็นต้น เพื่อพัฒนาคุณภาพชีวิตให้แก่ประชาชนในพื้นที่และเสริมสร้างให้เป็นชุมชนที่เข้มเข็ง 

                              1.9 ช่วยศึกษา และติดตามเทคโนโลยีองค์ความรู้ใหม่ๆ กฎหมาย และระเบียบต่างๆ ที่เกี่ยวข้องกับงานพัฒนาชุมชน และงานบรรเทาทุกข์แก่ผู้สูงอายุ ผู้พิการ ผู้ป่วยเอดส์ และเด็กและเยาวชนที่ด้อยโอกาส เพื่อนามาประยุกต์ใช้ในการปฏิบัติงานได้อย่างมีประสิทธิภาพสูงสุด 

                              1.10 ช่วยปฏิบัติงาน และสนับสนุนงานอื่นๆ ตามที่ได้รับมอบหมาย เพื่อสนับสนุนให้องค์กรปกครองส่วนท้องถิ่นที่สังกัดบรรลุภารกิจที่กำหนดไว้ 

                    2. ด้านการบริการ 
                              2.1 ช่วยติดตามผลการปฏิบัติงานพัฒนาชุมชน และจัดทำรายงานผลการปฏิบัติงานดังกล่าว เพื่อนำไปใช้ประโยชน์ในการหาข้อบกพร่องและหาแนวทางปรับปรุงแก้ไขในการปฏิบัติงานคราวต่อไป 

                              2.2 ช่วยตอบปัญหาและชี้แจงการปฏิบัติงานเบื้องต้นเกี่ยวกับการพัฒนาชุมชนแก่หน่วยงานที่เกี่ยวข้องเพื่อให้เกิดความร่วมมือและความเข้าใจที่ดีต่อกันทุกฝ่าย 

                              2.3 ช่วยติดต่อประสานงานหน่วยงานองค์กรอื่น ๆ ที่เกี่ยวข้อง เพื่อบริการช่วยเหลือ บำบัด แก้ไขปัญหาแก่ชุมชน ประชาชนในทุกด้าน 

                              2.4 ช่วยเผยแพร่ประชาสัมพันธ์ผลงานการดาเนินงาน วิธีการ งานพัฒนาชุมชน เพื่อสร้างความรู้ความเข้าใจและกระตุ้นปลูกฝังให้ประชาชนมีความสนใจให้ความร่วมมือ มีส่วนร่วมในการพัฒนาชุมชน และมีทัศนคติที่ดีต่อองค์กร ต่อชุมชน 

                              2.5 ช่วยให้คำแนะนำตอบปัญหาและชี้แจงเกี่ยวกับงานในความรับผิดชอบให้แก่หน่วยงานราชการ เอกชน หรือประชาชนทั่วไป เพื่อให้ผู้สนใจได้รับทราบข้อมูลและให้ความรู้ต่าง ๆ ที่เป็นประโยชน์ 
คุณสมบัติเฉพาะสำหรับตำแหน่ง
   มีคุณวุฒิอย่างใดอย่างหนึ่งดังต่อไปนี้
1. ได้รับประกาศนียบัตรวิชาชีพหรือคุณวุฒิอย่างอื่นที่เทียบได้ในระดับเดียวกันทุกสาขาวิชาที่ ก.จ., ก.ท. และ ก.อบต. รับรอง
2. ได้รับประกาศนียบัตรวิชาชีพเทคนิคหรือคุณวุฒิอย่างอื่นที่เทียบได้ในระดับเดียวกันทุกสาขาวิชาที่ ก.จ., ก.ท. และ ก.อบต. รับรอง
3. ได้รับประกาศนียบัตรวิชาชีพชั้นสูง หรือคุณวุฒิอย่างอื่นที่เทียบได้ไม่ต่ำกว่านี้ ทุกสาขาวิชาที่ ก.จ., ก.ท. และ ก.อบต. รับรอง
ผนวก  ข.
เอกสารท้ายประกาศองค์การบริหารส่วนตำบลแหลม
ลงวันที่  22 กรกฎาคม  ๒๕62
เรื่อง    การรับสมัครบุคคลเพื่อสรรหาและเลือกสรรเป็นพนักงานจ้าง
……………………………………………………………

หลักสูตรและวิธีการสอบแข่งขัน  

หลักสูตรและวิธีการสอบแข่งขันแบ่งออกเป็น ๒ ลักษณะ  ดังนี้

ตำแหน่งผู้ช่วยเจ้าพนักงานพัฒนาชุมชน หลักสูตรและวิธีการสอบคัดเลือก แบ่งออกเป็น ๓  ภาค  คือ ภาคความรู้ความสามารถทั่วไป, ภาคความรู้ความสามารถที่ใช้เฉพาะตำแหน่ง และภาคความเหมาะสมกับตำแหน่ง

1. ตำแหน่ง  ผู้ช่วยเจ้าพนักงานพัฒนาชุมชน
ก. ภาคความรู้ความสามารถทั่วไป ข้อสอบปรนัย  (คะแนนเต็ม   5๐  คะแนน)

๑. ทดสอบความรู้ความสามารถทั่วไป


- ความรู้ความสามารถในการใช้ภาษาไทย การสรุปความ หรือการตีความจากบทความ
หรือข้อความ การพิจารณาเลือกใช้ภาษาในรูปแบบต่างๆ จากคำหรือกลุ่มคำ ประโยคหรือข้อความสั้นๆ หรือการทดสอบอย่างอื่นที่เหมาะสมกับการทดสอบความสามารถด้านภาษาไทย


- การวิเคราะห์และสรุปเหตุผล


- ความรู้ทั่วไปเกี่ยวกับองค์การบริหารส่วนตำบล


- เหตุการณ์ปัจจุบันทางการเมือง เศรษฐกิจ และสังคม


- นโยบายของรัฐบาล นโยบายกระทรวงมหาดไทย และนโยบายกรมส่งเสริมการ
ปกครองท้องถิ่น



- ภาษาไทยและคณิตศาสตร์
ข. ภาคความรู้ความสามารถที่ใช้เฉพาะตำแหน่ง ข้อสอบปรนัย (คะแนนเต็ม  5๐  คะแนน)

๑. ความรู้เกี่ยวกับงานพัฒนาชุมชนอย่างเหมาะสมแก่การปฏิบัติงานในหน้าที่

๒. กฎหมาย กฎ ระเบียบ ข้อบังคับอื่นที่ใช้ในการปฏิบัติงานในหน้าที่ ดังนี้


๒.1 พระราชบัญญัติระเบียบบริหารงานบุคคลส่วนท้องถิ่น พ.ศ.2542


๒.2 พระราชบัญญัติสภาตำบลและองค์การบริหารส่วนตำบล พ.ศ.2537 และที่แก้ไข


      เพิ่มเติมจนถึงปัจจุบัน (ฉบับที่ 6) พ.ศ. 2552


2.3 ระเบียบกระทรวงมหาดไทยว่าด้วยการจัดทำแผนขององค์กรปกครองส่วนท้องถิ่น 
      พ.ศ.2548


2.4 ระเบียบกระทรวงมหาดไทยว่าด้วยคณะกรรมการพัฒนาสตรี พ.ศ.2538


2.5 พระราชบัญญัติกองทุนหมู่บ้านและชุมชนเมืองแห่งชาติ พ.ศ.2547


2.6 พระราชบัญญัติสภาวัฒนธรรมแห่งชาติ พ.ศ.2553


2.7 ระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุของ
      องค์กรปกครองส่วนท้องถิ่น พ.ศ.2552 และแก้ไขเพิ่มเติมจนถึงปัจจุบัน


2.8 ระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยความพิการให้คน
      พิการขององค์กรปกครองส่วนท้องถิ่น พ.ศ.2552 และแก้ไขเพิ่มเติมจนถึงปัจจุบัน

๒.9 พระราชบัญญัติกำหนดแผนและขั้นตอนการกระจายอำนาจให้แก่องค์กรปกครอง


      ส่วนท้องถิ่น พ.ศ. ๒๕๔๒ และที่แก้ไขเพิ่มเติมจนถึงปัจจุบัน


๒.10 พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี 
       พ.ศ.2546
๒.11 ระเบียบสำนักนายกรัฐมนตรีว่าด้วยงานสารบรรณ พ.ศ.2526 และที่แก้ไข   
       เพิ่มเติมจนถึงปัจจุบัน 

ค. ภาคความเหมาะสมกับตำแหน่ง  (คะแนนเต็ม  10๐  คะแนน)


ทดสอบความเหมาะสมกับตำแหน่ง โดยวิธีสัมภาษณ์ จะประเมินผู้เข้าสอบ เพื่อพิจารณาความเหมาะสมกับตำแหน่งหน้าที่ จากประวัติส่วนตัว ประวัติการศึกษา ประวัติการทำงาน พฤติกรรมที่ปรากฏทางอื่นของผู้เข้าสอบสัมภาษณ์ เช่น ความรู้ที่อาจใช้เป็นประโยชน์ในการปฏิบัติงานในหน้าที่และความรู้ในการรักษาความปลอดภัยแห่งชาติ ความสามารถ ประสบการณ์ ท่วงทีวาจา อุปนิสัย อารมณ์ ทัศนคติ จริยธรรมและคุณธรรม การปรับตัวเข้ากับผู้ร่วมงาน รวมทั้งสังคม และสิ่งแวดล้อม ความคิดริเริ่มสร้างสรรค์ ปฏิภาณไหวพริบ และบุคลิกภาพอย่างอื่น เป็นต้น หรืออาจใช้วิธีการอื่นใดเพิ่มเติมก็ได้เพื่อพัฒนาความเหมาะสมและปฏิบัติการใช้งานคอมพิวเตอร์

